Document ID: /fineweb-2-swissfilter-quality_10-filterrobots/filtered/02038.jsonl.gz/1362

Manegiadas èn chaussas che dattan al vitg, cumpareglià cun autras vischnancas e regiuns, in’atgna identitad. Chaussas che caracteriseschan tut quels che collian lur origin e lur tempra cun Siat. Quai è scrit en la prefaziun dal cudesch «Siat – Accents ord la historia d’in vitget muntagnard», in artitgel dal Cusseglier guvernativ Mario Cavigelli.
Anecdotas per rumantsch e tudestg
L'istoricher Simon Bundi ed il scolast secundar Pirmin Spescha han scrit quest cudesch entaifer dus onns e mez. Sin passa 150 paginas descrivan els – per rumantsch e tudestg – fatgs istorics, anecdotas ed eveniments dal vitg en la Surselva. I na saja betg stà la finamira da far ina enciclopedia da l'anteriura vischnanca, mabain dad eleger tscherts aspects dal vitg e mussar quests en detagl.